Berettyóújfalu Város Önkormányzata Polgármesterétől

ELŐTERJESZTÉS

a Széchenyi István Mezőgazdasági és Élelmiszeripari Szakképző Iskola és Kollégiummal kötött, bakonszegi tanüzemre vonatkozó vagyonkezelési szerződés módosítására

Tisztelt Képviselő-testület!

Berettyóújfalu Város Önkormányzata Képviselő-testülete a 160/2016. (VIII. 15.) önkormányzati határozat alapján vagyonkezelésbe adta, a Széchenyi István Mezőgazdasági és Élelmiszeripari Szakképző Iskola és Kollégium vagyonkezelésbe vette a berettyóújfalui 0619 hrsz.-ú, 2 hektár 6109 m2 területű, major művelési ágú ingatlant (bakonszegi tanüzem, major) és a 2016. második negyedév feldolgozási időszakban felvett ingóleltár szerinti, az Önkormányzat tulajdonában álló tárgyi eszközöket. A vagyonkezelésbe adott ingatlanon a Széchenyi István Mezőgazdasági és Élelmiszeripari Szakgimnázium, Szakközépiskola és Kollégium Brózik Dezső Tagintézménye számára a gyakorlati oktatás feltételelit biztosítja.

2020. július 1-től az állami fenntartású szakképző intézmények közül az Agrárminisztérium alá tartozó intézmények agrárszakképzési centrumokba szerveződtek.

A vagyonkezelési szerződés szerinti vagyonkezelő intézmény, új nevén az Északi ASzC Széchenyi István Mezőgazdasági és Élelmiszeripari Technikum, Szakképző Iskola és Kollégium 2020. július 1-től az Északi Agrárszakképzési Centrum részeként működik tovább, ezért szükséges a vagyonkezelési szerződés módosítása, a vagyonkezelői jog gyakorlója ezentúl az Északi Agrárszakképzési Centrum.

A vagyonkezelő a vagyonkezelésében levő vagyont a berendezésekkel és felszerelésekkel együtt rendeltetésszerűen, a vagyonkezelési szerződésnek, a rendes gazdálkodás szabályainak megfelelően, a vagyonra vonatkozó biztonsági előírások betartásával, a közvagyont használó személytől elvárható gondossággal, mások jogainak és törvényes érdekeinek sérelme nélkül jogosult birtokolni, használni, szedni hasznait. A vagyonkezelő viseli a vagyonkezelésében levő vagyonnal összefüggő költségeket, közterheket, díjakat, gondoskodik a vagyonvédelemről.

Kérem, hogy az előterjesztésben és a határozati javaslatban foglaltakat elfogadni szíveskedjenek.

Berettyóújfalu, 2020. november 9.

Muraközi István

polgármester

Határozati javaslat:

Berettyóújfalu Város Önkormányzata Képviselő-testülete a berettyóújfalui 0619 hrsz.-ú, 2 hektár 6109 m2 területű, major művelési ágú ingatlan (bakonszegi tanüzem, major) és a 2016. második negyedév feldolgozási időszakban felvett ingóleltár szerinti, az Önkormányzat tulajdonában álló tárgyi eszközök vagyonkezelésbe adására vonatkozó, a 160/2016. (VIII. 15.) önkormányzati határozattal jóváhagyott vagyonkezelési szerződés módosítását az alábbiak szerint elfogadja.

### VAGYONKEZELÉSI szerződés

MÓDOSÍTÁS

amely létrejött egyrészről a

Berettyóújfalu Város Önkormányzata

székhelye: 4100 Berettyóújfalu Dózsa Gy. u. 17-19.

képviseli: Muraközi István polgármester

törzsszáma: 728328

adóigazgatási azonosító száma: 15728324-2-09

bankszámlaszáma: 60600242-11111063

statisztikai számjele: 15728324-8411-321-09

mint átadó (a továbbiakban: Önkormányzat), valamint a

Északi Agrárszakképzési Centrum

székhelye: 4400 Nyíregyháza, Semmelweis u. 15.

adószáma: 15823254-2-15

bankszámlaszáma: 10044001-00334033

PIR szám: 823258

mint átvevő (a továbbiakban: Intézmény)

(a továbbiakban együttesen: **Felek**) között alulírott helyen és napon a következő feltételekkel:

**Előzmények**

Berettyóújfalu Város Önkormányzata Képviselő-testülete a 160/2016. (VIII. 15.) önkormányzati határozattal fogadta el a Széchenyi István Mezőgazdasági és Élelmiszeripari Szakképző Iskola és Kollégiummal kötendő vagyonkezelési szerződést, mely alapján az Önkormányzat mint tulajdonos vagyonkezelésbe adta, az Intézmény vagyonkezelésbe vette a berettyóújfalui 0619 hrsz.-ú, 2 hektár 6109 m2 területű, major művelési ágú ingatlant (bakonszegi tanüzem, major) és a 2016. második negyedév feldolgozási időszakban felvett ingóleltár szerinti, az Önkormányzat tulajdonában álló tárgyi eszközöket.

2020. július 1-től az állami fenntartású szakképző intézmények közül az Agrárminisztérium alá tartozó intézmények agrárszakképzési centrumokba szerveződtek.

A vagyonkezelési szerződés szerinti vagyonkezelő jogutódja 2020. július 1-től az Északi Agrárszakképzési Centrum ezért szükséges a vagyonkezelési szerződés módosítása.

1.A vagyonkezelési szerződés szerinti Intézményt érintő átszervezés és jogutódlás alapján a vagyonkezelési szerződésben a vagyonkezelő Intézmény helyébe az Északi Agrárszakképzési Centrum lép.

2.A vagyonkezelési szerződést a Felek egyebekben nem módosítják.

3.Felek a szerződés módosítást együttesen elolvasták, és a közös értelmezést követően, mint akaratukkal mindenben megegyezőt aláírták.

|  |  |  |  |  |  |  |  |
| --- | --- | --- | --- | --- | --- | --- | --- |
| Berettyóújfalu, 2020. november 27.   |  |  | | --- | --- | | Muraközi István  polgármester  Berettyóújfalu Város Önkormányzata | Vislóczki Zoltán  Északi Agrárszakképzési Centrum  Kancellár | |  |  | | ………………………………………  Dézsi Ferencné  pénzügyi ellenjegyző  Berettyóújfalu Város Önkormányzata | Lévai Imre  Északi Agrárszakképzési Centrum  Főigazgató |   ……………………………………  Tarcsa Attiláné  Északi Agrárszakképzési Centrum  Gazdasági vezető  pénzügyi ellenjegyző  ………………………………  Kovács Attila Károly  Széchenyi István Mezőgazdasági és Élelmiszeripari Technikum  Szakképző Iskola és Kollégium  Igazgató |  |
| Határidő: azonnal  Felelős: Muraközi István polgármester |  |
|  |  |
|  |  |